ร้านนี้เพื่อนแนะนำมา บอกว่าปลาดุกอร่อย

ผมไปช้านิดนึงเพื่อนที่ไปก่อนสั่งอาหารกันเรียบร้อย ร้านอาหารไทยแต่มันสั่งออกแนวๆทะเล มาพัทยาก็อยากกินอาหารทะเลแหล่ะมั้ง ฮ่าๆๆๆ อาหารที่สั่ง

*ปลาดุกทอดผัดพริกแกง - อันนี้ทีเด็ด สั่งเบิ้ลมาสามจาน ปลาดุกกรอบมาก พริกแกงหอมพอดีๆ กินเปล่าๆยังอร่อยเลย (ผมหิวนิดๆนะ)
*ปลาหมึกไข่เค็ม - ปลาหมึกสดดี แต่โดยรวมแล้วสู้ของที่อื่นๆไม่ได้ คงไม่ใช้จานถนัด
*กุ้งผัดกระเทียม - กุ้งตัวใหญ่สดมาก แต่ผัดกระเทียมไม่เข้าเนื้อเลย ออกจืดๆ
*ต้มยำปลา - เปรี้ยวหวานมันเค็ม ครบรสดี
*ข้าวผัดกุ้ง - กุ้งตัวใหญ่ ใส่ไม่ยั้ง ข้าวผัดแห้งดี แต่มันไม่มีกลิ่นหอมๆ ร้านนี้ใส่หอมใหญ่ในข้าวผัดรสชาติจะออกหวานนิดๆ 
*ปลากระพงทอดราดน้ำปลา - อันนี้ไม่ผ่าน เค็มแบบสุดๆๆๆๆๆ

อันนี้ผมสั่งเพิ่ม เพราะรู้สึกว่า เราสั่งกันไม่ถูกของอร่อยแน่ๆ
*ผักบุ้งไฟแดง - อันนี้ผมก็ไม่ให้ผ่าน จืดมาเลยยย
*แกงเขียวหวานปลาเก๋า - แกงกลมกล่อม ลงตัว อร่อยๆๆ

จำค่าเสียหายไม่ได้ คุ้นๆว่าตกคนละสามร้อย (7 คน)

สรุป มาร้านนี้ให้สั่งพวกแกงๆนะ อร่อยดี อาหารอื่นๆรสออกจืดๆไปหน่อย